
Ospravedlňovanie neprítomnosti

Od 1. septembra 2026 Materská škola s VJM – Óvoda Veľké Kosihy upravuje postup pri ospravedľňovaní neprítomnosti dieťaťa plniaceho povinné predprimárne vzdelávanie a dieťaťa pokračujúceho v plnení povinného predprimárneho vzdelávania podľa § 144 ods. 16 školského zákona ako
miernejší režim ospravedlnenia
a to nasledovne: potvrdenie od lekára sa nevyžaduje, ak neprítomnosť dieťaťa plniaceho povinné predprimáne vzdelávanie z dôvodu ochorenia alebo úrazu trvá najviac sedem po sebe nasledujúcich vyučovacích dní a zároveň súhrnne počas kalendárneho mesiaca najviac 14 vyučovacích dní a zároveň súhrnne počas dvoch po sebe nasledujúcich kalendárnych mesiacov najviac 21 vyučovacích dní.
Zákonný zástupca dieťaťa alebo zástupca zariadenia je povinný dbať o to, aby dieťa dochádzalo do materskej školy pravidelne a včas, ak mu nezabezpečí inú formu vzdelávania podľa školského zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom príslušnej materskej školy.
Ak sa dieťa nemôže zúčastniť na výchove a vzdelávaní v materskej škole, jeho zákonný zástupca je povinný oznámiť materskej škole bez zbytočného odkladu príčinu jeho neprítomnosti (§ 144 ods. 9 školského zákona). 
Za dôvod ospravedlniteľnej neprítomnosti dieťaťa na výchove a vzdelávaní sa uznáva najmä: 
· choroba alebo úraz,
· lekárom nariadený zákaz dochádzky do materskej školy, 
· mimoriadne nepriaznivé poveternostné podmienky, 
· náhle prerušenie premávky hromadných dopravných prostriedkov, 
· mimoriadne udalosti v rodine alebo 
· účasť dieťaťa na súťažiach, ak nie sú organizované materskou školou.
Okrem dôvodov uvedených v § 144 ods. 9 školského zákona môže materská škola ospravedlniť neprítomnosť dieťaťa aj z iného preukázaného dôvodu, ak tento dôvod objektívne bráni účasti dieťaťa na výchove a vzdelávaní v materskej škole.   

